**Gitte Seeberg** (født 25. juni 1960 i København) er en dansk organisasjonsleder, tidligere advokat og politiker. Hun var medlem av Folketinget til 1994 til 2008, unntatt tiden som medlem av Europaparlamentet fra 2004 til 2007.

Liv og virke
------------

Giite Seeberg er cand.jur. fra Københavns Universitet fra 1986. Etter tre år som advokatfullmektig åpnet hun i 1989 sitt eget firma som advokat med møterett for Landsretten og megler innen næringseiendom.

Hun ble først nominert av Det Konservative Folkeparti til Folketinget fra Frederiksværk krets i Københavns amtskrets i 1994, og ble valgt til Folketinget samme år. Året etter ble hun nominert fra Køge krets i Roskilde amtskrets, som hun representerte i Folketinget i perioden 1998–2004. Seeberg kom inn i politikken samtidig med Lene Espersen og Henriette Kjær, og de tre støttespillerne til partileder Hans Engell gikk under økenavnet «Kylle, Pylle og Ryll». Seeberg var de konservatives talskvinne på områder som skatte- og finanspolitikk og utenrikspolitikk. Hun var medlem av Søllerød kommunestyre 2001–2004.

I 2004 ble hun innvalgt i Europaparlamentet med 125 000 personlige stemmer. Seeberg var kritisk til Dansk Folkepartis innflytelse i dansk politikk, og våren 2007 brøt hun med Det Konservative Folkeparti for å danne Ny Alliance sammen med Naser Khader og Anders Samuelsen. Høsten samme år nedla hun vervet i Europaparlamentet idet hun ble valgt til Folketinget fra Nordsjællands storkrets. Uenighet om asylpolitikken gjorde at Seeberg brøt med Ny Alliance i januar 2008. Hun fortsatte som partiløs i Folketinget frem til september samme år, da hun nedla sitt mandat og gikk ut av politikken.

Den 1. september 2008 tiltrådte hun som generalsekretær i WWF Verdensnaturfonden, den danske avdelingen av World Wide Fund for Nature (WWF). I august 2017 ble hun administrerende direktør i Autobranchen Danmark, en interesseorganisasjon for bilbransjen.

Referanser
----------

1. ↑   oppført som Gitte SEEBERG, pace.coe.int[Hentet fra Wikidata]
2. 1 2 3 4  «Gitte Seeberg (UFG)» **(dansk)**. Folketinget. Besøkt 26. september 2019.
3. ↑  Nielsen, Jens Beck (25. juni 2010). «Gitte Seeberg - sceneskift fra en socialkonservativ». *Kristeligt Dagblad*. Arkivert fra originalen 5. november 2013. Besøkt 5. november 2013.
4. ↑  Wind-Friis, Lea (7. mai 2007). «Seeberg: Jeg er træt af Pia Kjærsgaard». *Politiken*. Besøkt 5. november 2013.
5. ↑  «Seeberg: Ikke mit projekt længere». TV 2 Nyhederne. 29. januar 2008. Besøkt 5. november 2013.
6. ↑  «Gitte Seebergs profil» **(dansk)**. LinkedIn. Besøkt 27. juli 2020.
7. ↑  Schollert, Peter (22. juni 2020). «Gitte Seeberg: »Ingen må mene noget som helst, og der tromles henover folketingspolitikerne«». *Finans* **(dansk)**. Besøkt 27. juli 2020.

Eksterne lenker
---------------

* Offisiell blogg Rediger på Wikidata
* Gitte Seeberg på Twitter Rediger på Wikidata
* (en) Gitte Seeberg hos Europaparlamentet Rediger på Wikidata

* (en) Gitte Seeberg hos Europarådets parlamentarikerforsamling Rediger på Wikidata

* (da) Gitte Seeberg hos Folketinget Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Prabook
 |

Portaler: Konservatisme | Danmark